
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ

Πέμπτη, 23 Ιουλίου 2026

ΔΕΛΤΙΟ ΤΥΠΟΥ
Εντοπισμός 40 αλλοδαπών στους Καλούς Λιμένες και σύλληψη του αλλοδαπού διακινητή τους – Εντοπισμός και διάσωση 52 αλλοδαπών στην Αγία Γαλήνη - Συνέχεια ενημέρωσης αναφορικά με τον εντοπισμός 42 αλλοδαπών στην Ιεράπετρα – Παροχή συνδρομής σε Ι/Φ σκάφος στην Αμοργό – Τραυματισμός αλλοδαπής  από σκάφος στην Σκιάθο – Τραυματισμός αλλοδαπού στην Κάρπαθο

Τις μεσημβρινές ώρες χθες, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στη ξηρά, στην περιοχή της Ιεράς Μονής Κούδουμα δήμου Αχαρνών Αστερουσίων. Στο σημείο μετέβησαν στελέχη της Λιμενικής Αρχής, όπου εντόπισαν 40 αλλοδαπούς (35 άνδρες, 4 γυναίκες και 1 ανήλικο). Κατά τη διενεργούμενη προανάκριση από το Κεντρικό Λιμεναρχείο Ηρακλείου αναγνωρίστηκε ένας 16χρονος (υπήκοος Νότιου Σουδάν) ως ο διακινητής των υπολοίπων και συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 Π.Κ. «Έκθεση». Σύμφωνα με τους διασωθέντες, εκκίνησαν τις βραδινές ώρες την 20.07.27 από τις ακτές Τομπρούκ της Λιβύης, καταβάλλοντας για τη μεταφορά τους στην Ελλάδα χρηματικά ποσά των 10.000 – 14.000 δηνάρια Λιβύης. 

*****

Τις πρωινές ώρες σήμερα, ενημερώθηκαν οι Λιμενικές Αρχές της Αγίας Γαλήνης, της Παλαιόχωρας, της Γαύδου και της Χώρας Σφακίων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντες, στη θαλάσσια περιοχή 40 ν.μ. νότια της Γαύδου. Οι 52 αλλοδαποί (49 άντρες και 3ανήλικοι) περισυλλέχθηκαν από ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και μεταφέρθηκαν στο λιμάνι της Αγίας Γαλήνης. Στη συνέχεια, οι διασωθέντες μεταφέρθηκαν σε χώρο φιλοξενίας του Ρεθύμνου, συνοδεία στελέχους της Λιμενικής Αρχής της Αγίας Γαλήνης.

*****

Συνέχεια ενημέρωσης:
Αναφορικά με τον εντοπισμό 42 αλλοδαπών(όλοι άνδρες) στην παραλία «ΓΡΙΑΣ ΠΗΔΗΜΑ» στην περιοχή Μαύρο Κόλυμπο Ιεράπετρας τις μεσημβρινές ώρες την 20.07.2026, συνελήφθη ένας 21χρονος αλλοδαπός (υπήκοος Σουδάν). Ο 21χρονος συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς ως ο διακινητής που τους μετέφερε από τις ακτές της ανατολικής Λιβύης στην Ελλάδα, έναντι χρηματικής αμοιβής. Σύμφωνα με τους αλλοδαπούς κατέβαλαν χρηματικά ποσά από 1.800 έως 3.000 δολαρίων έκαστος, για τη μεταφορά τους στην Ελλάδα.

*****

Τις πρωινές ώρες σήμερα, ενημερώθηκαν οι Λιμενικές Αρχές  της Αμοργού και της Νάξου από το Ενιαίο Κέντρο Συντονισμού Έρευνας και Διάσωσης Λ.Σ.-ΕΛ.ΑΚΤ., για  προσάραξη ενός ιστιοφόρου (Ι/Φ) σκάφους σημαίας Γαλλίας, με πέντε (05) αλλοδαπούς (υπήκοοι Γαλλίας) επιβαίνοντες στη θαλάσσια περιοχή νοτιοανατολικά ν. Αμοργού. Αμέσως, τέθηκε σε εφαρμογή το τοπικό σχέδιο έκτακτης ανάγκης και στο σημείο μετέβη Περιπολικό σκάφος Λ.Σ.-ΕΛ.ΑΚΤ. (ΠΛΣ) το οποίο εντόπισε το Ι/Φ. Κατόπιν επικοινωνίας με τον κυβερνήτη του σκάφους διαπιστώθηκε ότι δεν πρόκειται για προσάραξη, αλλά για εμπλοκή αντικειμένου στην προπέλα και πιθανή μηχανική βλάβη. Με τη συνδρομή του ερασιτεχνικού σκάφους «ΔΙΟΝΥΣΗΣ - ΓΙΑΝΝΗΣ» Τ.Π. 1596-Ι΄ το Ι/Φ κατέπλευσε με ασφάλεια, συνοδεία του ΠΛΣ, στο λιμάνι Κατάπολων Αμοργού. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση. Από τη Λιμενική Αρχή της Αμοργού, απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα.

*****

Τις μεσημβρινές ώρες σήμερα, ενημερώθηκε η Λιμενική Αρχή της Σκιάθου από τον ναυαγοσώστη της παραλίας «ΤΖΑΝΕΡΙΑ» για τον τραυματισμό γυναίκας στη θάλασσα από διερχόμενο επαγγελματικό εκμισθούμενο σκάφος. Αμέσως στην περιοχή μετέβησαν στελέχη Λ.Σ.-ΕΛ.ΑΚΤ., ενώ η παθούσα, μία 54χρονη αλλοδαπή (υπήκοος Ιταλίας), διακομίστηκε αρχικά στο Κέντρο Υγείας Σκιάθου. Στη συνέχεια, η 54χρονη μεταφέρθηκε σε ιδιωτικό ιατρείο της περιοχής, όπου υποβλήθηκε σε αξονική τομογραφία, και ακολούθως διακομίστηκε με ιδιωτικό σκάφος στον λιμένα του Βόλου. Εκεί παρελήφθη από ασθενοφόρο όχημα του ΕΚΑΒ και μεταφέρθηκε στο Γενικό Νοσοκομείο Βόλου για περαιτέρω ιατρική περίθαλψη. Από το Λιμεναρχείο Σκιάθου, που διενεργεί τη προανάκριση, συνελήφθη ο 54χρονος χειριστής του σκάφους για παράβαση του άρθρου 314 του Π.Κ. (Σωματική βλάβη από αμέλεια).


*****

Τις μεσημβρινές ώρες σήμερα, ενημερώθηκε η Λιμενική Αρχή της Καρπάθου για τραυματισμό ενός αλλοδαπού άνδρα στην παραλία Ποτάμι Πέρδικας στην περιοχή Λευκού Καρπάθου. Αμέσως στην περιοχή έσπευσαν στελέχη της Λιμενικής Αρχής, όπου διαπίστωσαν ότι ο 48χρονος αλλοδαπός (υπήκοος Τσεχίας), είχε ανασυρθεί από την θάλασσα έχοντας τις αισθήσεις του, αλλά με απώλεια αίσθησης των άκρων. Ο τραυματίας διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Καρπάθου «ΑΓΙΟΣ ΙΩΑΝΝΗΣ». Προανάκριση διενεργείται από το Λιμεναρχείο Καρπάθου.

